text: Store byttedag: Der bliver byttet gaver for 350 mio. kroner
  27 december 2017 kl. 17.01
  27. december er første åbningsdag efter jul. Det betyder lange køer, når julegaverne skal byttes.
  Nok er julen overstået, men i dag blev der langet masser af gaver over disken i Femilet i Vejle.
  27. december er nemlig den helt store byttedag, hvor mange af de gaver, der var for små, for store, havde forkert farve eller facon blev returneret.
  - Den sidste måneds tid har det jo været mange julegaver, så i dag kommer der nok også flere, som vi skal hjælpe i prøverummene, siger Emilie Bodin, der er butikschef i Femilet i Vejle.
  Dansk Erhverv vurderer, at vi denne jul bytter gaver for en værdi af 350 millioner kroner. I gennemsnit bytter hver dansker fire procent af sine julegaver.
  Så butikkerne har haft sit at se til i dag.
  - Det er både store byttedag af alle julegaver, og så starter udsalget jo også i dag, siger Emilie Budin.
  FAKTA: Det siger reglerne om bytning af gaver
  Varer købt i en fysisk butikHer er der ingen pligt til at bytte varer eller tage dem retur, medmindre butikken tilbyder det.Butikken kan selv sætte en frist for bytte eller returnering, som så skal overholdes.Butikken kan også kræve dokumentation for, at varen rent faktisk er købt der. Det kan være i form af byttemærke eller kvittering.Varer købt i en dansk netbutikPå nettet er der som udgangspunkt 14 dages fortrydelsesret, men nogle butikker har udvidet retten omkring jul.Det er som udgangspunkt køber, der skal betale returporto. Nogle butikker tilbyder dog gratis returfragt.Varen skal være ubrugt og leveres tilbage i original emballage.Varer købt i en udenlandsk netbutikI EU gælder der altid 14 dages returret, ligesom i Danmark.Uden for EU er byttemulighederne beskrevet i den enkelte butiks forretningsbetingelser. Det samme gælder forsendelsesomkostningerne i forbindelse med bytningen.Kilde: Dansk Erhverv.
  
  